62. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 9244/129 της 2/2 Ιουν. 1975 (ΦΕΚ Β΄ 577) Περί απαλλαγών εκ των προσθέτων τελών και εξοφλήσεως εις δόσεις οφειλών, εκ καθυστερουμένων προς το Ι.Κ.Α. ασφαλιστικών εισφορών, Αθλητικών Σωματείων ανεγνωρισμένων υπό της Γ.Γ.Α. Έχοντες υπ’ όψει: α)Τας διατάξεις του άρθρ. 2 του Νόμ. 38/1975 «περί ρυθμίσεως εξοφλήσεως οφειλών εκ καθυστερουμένων ασφαλιστικών εισφορών προς Οργανισμούς Κοινωνικής Ασφαλίσεως και Πολιτικής Αρμοδιότητος Υ.Κ.Υ. κλπ. β)Τας περί Γ.Γ.Α. κειμένας διατάξεις. γ)Την υπ’ αριθ. ΔΛ7/2/3/1/2-1-1975 (ΦΕΚ ΙΒ/21-1975) υπουργικήν απόφασιν «περί καθορισμού αρμοδιοτήτων Υφυπουργών κλπ.». δ)Την λίαν δυσχερή οικονομικήν κατάστασιν των υπό της Γ.Γ.Α. ανεγνωρισμένων Αθλητικών Σωματείων, αποφασίζομεν: 1.Οφειλαί προς το Ίδρυμα Κοινωνικών Ασφαλίσεων (Ι.Κ.Α.) των αθλητικών σωματείων, των ανεγνωρισμένων υπό της Γεν. Γραμματείας Αθλητισμού, αναγόμεναι εις περιόδους μέχρι της 28ης Φεβρ. 1975, απαλλάσσονται των προσθέτων τελών λόγω μη εμπροθέσμου καταβολής. 2.Αι άνω καθυστερούμεναι προς το Ι.Κ.Α. οφειλαί, κεφαλαιοποιούμεναι, εξοφλούνται εις 48 ίσας μηνιαίας δόσεις της πρώτης τούτων καταβαλλομένης μέχρι τέλους Ιουλ. 1975. 3.Αι παρ. 4, 5, 6 και 7 του άρθρ. 1 του Νόμ. 38/75 εφαρμόζονται αναλόγως και επί των δια της παρούσης ρυθμιζομένων οφειλών. Η παρούσα δημοσιευθήτω δια της Εφημερίδος της Κυβερνήσεως. 